T R I B U N A L U L

Deliberând, constată următoarele:

Prin sesizarea înregistrată, la data de 12.11.2021, pe rolul acestei instanțe sub număr dosar _____________, D.N.A. a solicitat admiterea acordului de recunoaștere a vinovăției încheiat la data de 10.11.2021, în dosarul de urmărire penală nr. 133/P/2021, cu inculpatul A___ A____, cercetat pentru săvârșirea infracțiunii de luare de mită – faptă prevăzută de art. 6 și art. 7 alin. (1) lit. c) din Legea nr. 78/2000, raportate la art. 289 alin. (1) din Codul penal, constând în aceea că, la data 19.10.2021, în calitate de inspector superior în cadrul ANAF - DGRFP G_____ – AJFP C________ – Serviciul Inspecție Fiscală, acționând în cadrul unei echipe de control fiscal, alături de inspectorul fiscal A________ S____, la societatea NAV MARITIM CONSULTING S.R.L., a primit, indirect, de la martorul denunțător G____ Z_____ G______, o suma de 4.000 de lei, care nu i se cuvenea, în legătură cu îndeplinirea atribuțiilor de serviciu privitoarea la efectuarea unor verificări fiscale, pentru ca societatea verificată să nu fie vizată de un control de fond, iar primirea sumei de bani a fost precedată de pretinderea, în ziua anterioară, a unei sume cuprinse între 4.000 și 5.000 lei pentru fiecare inspector fiscal.

În cuprinsul acordului astfel încheiat s-au menționat următoarele:

‹‹Modalitatea de sesizare

La data de 19 octombrie 2021, Direcția Națională Anticorupție – Serviciul Teritorial C________ a fost sesizată prin denunț de numitul G____ Z_____ G______ cu privire la posibile fapte penale săvârșite de doi funcționari cu atribuții de control din cadrul ANAF – AJFP C________.

Din actul de sesizare rezultă că la data de 18 octombrie 2021, cu prilejul efectuării unui control fiscal la _________________________ SRL, inspectorul fiscal A___ A____ din cadrul ANAF - AJFP i-a solicitat numitului G____ Z_____ G______, administratorul în fapt al societății controlate, câte 5.000 lei, în plicuri distincte, pentru el și pentru colegul de echipă, în legătură cu modalitatea în care aceștia urmau să-și exercite atribuțiile de serviciu pe durata controlului.

Date despre urmărirea penală

Prin ordonanța nr.133/P/2021 din data de 19.10.2021 a D__ – Serviciul Teritorial C________ s-a dispus începerea urmăririi penale în cauză cu privire la infracțiunea de luare de mită prevăzută de art. 6 din Legea 78/2000 raportat la art. 289 alin. 1 din Codul Penal, cu aplicarea art. 7 alin. 1 litera c din Legea 78/2000.

Prin ordonanța nr.133/P/2021 din data de 19.10.2021 a D__ – Serviciul Teritorial C________ s-a dispus autorizarea cu caracter provizoriu, pe o durată de 48 de ore, cu începere din data de 19.10.2021, ora 08:45 până la data de 21.10.2021, ora 08:45, a măsurii supravegherii video, audio și prin fotografiere a denunțătorului G____ G______ Z_____ și a numiților A___ A____ și A________ S____, cu privire la discuțiile purtate de aceștia între ei sau cu alte persoane, în legătură cu infracțiunea investigată în prezenta cauză.

Măsura a fost confirmată de judecătorul de drepturi și libertăți din cadrul Tribunalului C________ – Secția Penală prin încheierea nr 558 pronunțată în dosarul nr _____________ la data de 20 octombrie 2021.

Prin ordonanța nr.133/P/2021 din data de 19.10.2021 a D__ – Serviciul Teritorial C________ s-a dispus autorizarea folosirii în cauză a unui colaborator cu identitate reală și a participării acestuia la anumite activități.

Prin ordonanța nr.133/P/2021 din data de 19.10.2021 a D__ – Serviciul Teritorial C________ s-a dispus efectuarea în continuare a urmăririi penale față de suspecții A___ A____ și A________ S____ pentru săvârșirea infracțiunii de luare de mită, faptă prevăzută de art. 6 și art. 7 litera c din Legea 78/2000 raportat la art. 289 alin.1 din Codul Penal, constând în aceea că la data 19.10.2021, au primit, indirect, de la martorul denunțător G____ Z_____ G______, colaborator în cauză, o sumă de bani care nu li se cuvenea (4.000 lei fiecare, în total 8.000 lei), în legătură cu îndeplinirea atribuțiunilor de serviciu privitoarea la efectuarea unor verificări fiscale. Concret, suspecții ar fi trebuit să procedeze în așa fel încât societatea controlată să nu fie vizată de un control de fond.

Prin ordonanța nr.133/P/2021 din data de 19.10.2021 a D__ – Serviciul Teritorial C________ a fost pusă în mișcare acțiunea penală în cauză.

Prin ordonanțele nr.133/P/2021 din data de 19.10.2021 ale D__ – Serviciul Teritorial C________ s-a dispus reținerea inculpaților A___ A____ și A________ S____ pentru o durată de 24 de ore.

Prin ordonanța nr 133/P/2021 din data de 20 octombrie 2021 a D__ – Serviciul Teritorial C________ s-a dispus luarea măsurii controlului judiciar față de inculpații A___ A____ și A________ S____.

Prin ordonanța nr 133/P/2021 din data de 8 noiembrie 2021 s-a dispus instituirea măsurii sechestrului asigurător asupra sumei de 1.716 lei (recipisa de consemnare (Unicredit Bank nr 1978A0033/08.11.2021) precum și asupra veniturilor salariale ale celor doi inculpați. Măsura vizează garantarea plății cheltuielilor judiciare.

Inculpatul s-a aflat în stare de reținere timp de 24 de ore, de la data de 19 octombrie 2021 până la data de 20 octombrie 2021. Ulterior, prin ordonanța nr 133/P/2021 din data de 20 octombrie 2021 a D__ – Serviciul Teritorial C________ s-a dispus luarea măsurii controlului judiciar față de inculpatul A___ A____ pe o durată de 60 de zile, de la data de 20.10.2021 până la data de 18.12.2021.

Din mijloacele de probă a rezultat următoarea situație de fapt

În cursul lunii octombrie 2021 doi funcționari publici din cadrul ANAF - DGRFP G_____ - AJFP C________, respectiv A________ S____ și A___ A____, au efectuat o procedură de control inopinat la _________________________ SRL. Această societate este deținută și administrată de numita G____ B_____, directoratul fiind asigurat de martorul G____ Z_____ G______.

La dosar există ordinul de serviciu nr 806/11.10.2021 prin care conducerea Administrației Județene a Finanțelor Publice C________ i-a desemnat pe cei doi inculpați să efectueze un control inopinat la această societate.

Astfel cum rezultă din documentele puse la dispoziție de ANAF – Administrația Județeană a Finanțelor Publice C________, cei doi inculpați sunt angajați ai acestei instituții, cu atribuții generale de control. Inculpatul A________ S____ este încadrat consilier superior iar inculpatul A___ A____ inspector superior. Potrivit Regulamentului de organizare și funcționare ANAF și fișelor de post ale inculpaților, aceștia sancționează faptele constatate și dispun măsuri pentru prevenirea și combaterea abaterilor de la prevederile legislației fiscale; constată fapte de natură contravențională și aplică sancțiuni; efectuează inspecții fiscale; efectuează controale inopinate; verifică, constată și investighează fiscal toate actele și faptele ce rezultă din activitatea contribuabilului; analizează și evaluează informațiile fiscale; verifică respectarea obligațiilor fiscale; examinează documentele aflate în dosarul fiscal al contribuabilului; stabilesc corect baza de impunere; întocmesc rapoarte de inspecție fiscală și alte documente în legătură cu activitățile efectuate.

Scopul principal al posturilor ocupate era ”verificarea respectării prevederilor legislației fiscale și contabile și identificarea eventualelor neregularități în aplicarea legislației, în vederea asigurării veniturilor datorate bugetului consolidat al statului și creșterii gradului de conformare fiscală voluntară a contribuabililor”.

Potrivit probelor administrate pe durata anchetei penale, în ziua de 18 octombrie 2021, într-o primă etapă a controlului, efectuat la sediul unei societăți care se ocupa de evidența contabilă a _________________________ SRL, numitul A___ A____ i-a transmis denunțătorului, prin intermediul martorului S_____ A______ L__________, că poate asigura finalizarea activității de control în condiții favorabile pentru societatea controlată în schimbul unei sume de bani, respectiv 4-5.000 lei pentru fiecare inspector fiscal. Inculpatul a pretins explicit ca banii să fie puși în plicuri separate.

În ziua de 19 octombrie 2021, într-o a doua etapă a controlului, efectuat în același loc, respectiv sediul _______________________, cei doi inculpați au primit câte 4.000 lei fiecare, plicurile fiind puse în dosarul în care aceștia strângeau înscrisurile de care aveau nevoie pentru întocmirea actului de control.

Punerea plicurilor cu bani în dosarul cu înscrisuri contabile relevante adunate de inculpați pe durata controlului a fost făcută în prezența acestora, în imediata lor apropiere, la indicația expresă a inculpatului A___ A____. Ulterior, ambele plicuri cu bani au fost găsite asupra inculpatului A________ S____, la plecarea din biroul societății de contabilitate în care avusese loc activitatea de control.

Suma de bani în discuție a fost asigurată de Serviciul Județean Anticorupție C________ care, după consemnarea seriilor și cupiurii bancnotelor, au remis-o denunțătorului (colaborator în cauză) G____ Z_____ G______.

Martorul S_____ A______ L__________ a confirmat în mod convingător toate aspectele relevante, respectiv pretinderea sumelor de bani, promisiunile de finalizare a controlului în termeni mulțumitori pentru debitoarea controlată, pregătirea plicurilor cu bani și remiterea acestora.

Din declarația acesteia rezultă că a participat la controlul fiscal la rugămintea unei prietene, înlocuind-o pe aceasta din cauza unor probleme de sănătate. Pe inculpatul A___ A____ îl știa de mai mult de 15 ani, de când acesta lucra la Garda Financiară. Martorul a confirmat că la un moment dat A___ A____ i-a reproșat martorului G____ că i-a dat doar o sticlă de whiskey și pretindea indulgență în schimbul acesteia. Potrivit martorului S_____, la un moment dat A___ A____ a ieșit din birou, a observat că în cealaltă încăpere era alte trei fete și, fără a reveni în birou, i-a făcut semn să se apropie. S-a deplasat lângă acesta, l-a tras ușor pe martor în baie și i-a spus că ”el nu pune botul la o sticlă de whiskey” și că poate ajuta societatea dar trebuie să primească ceva. A indicat și suma, respectiv 4-5 mii de fiecare….” Tot inculpatul A___ A____ este acela care i-a spus martorului că ajutorul va consta în închiderea inspecției fără a fi declanșat controlul de fond.

Martorul S_____ L__________ i-a informat pe G____ Z_____ G______ și G____ B_____ că inculpații i-au spus că pot finaliza controlul dacă prezintă diferite documente, în schimbul sumei de 4-5 mii de fiecare.

Din depoziție mai rezultă că în ziua de 19 octombrie 2021, puțin înainte de ora 09.00 martorul a ajuns la biroul societății unde le-a găsit pe angajate și pe G____ B_____. Inculpații împreună cu martorul G____ au ajuns puțin după ora 09.00. Discuțiile s-au purtat în grupul de 5 persoane, în același birou ca în ziua precedentă.

Potrivit martorului, încă de la prima discuție relevantă, cea din baie, inculpatul B___ i-a spus că el ”ia doar de la noi”, adică de la firma de contabilitate și nu de la ei”, adică de la administratori.

Din acest motiv, S_____ L__________ a convenit cu denunțătorul ca banii să rămână la aceasta. Când au intrat în birou plicurile erau la vedere întrucât nu-i încăpuseră martorului în buzunar nici măcar îndoite. ”Concret, un colț al plicului era în buzunar și trei colțuri afară.”

Aspectul a fost confirmat ulterior de inculpați.

La un moment dat, spre finalul întâlnirii, martorul S_____ a scos plicurile din buzunar și le-a ridicat sus, întrebând ce face cu ele iar inculpatul A___ A____ a spus ”pune-le în dosar”, referindu-se la un dosar în care se aflau multiple acte contabile ale societății. Martorul a procedat în consecință.

Acest dosar s-a aflat pe masa de lucru comună în care cei doi inculpați strângeau documentele relevante. E vorba de actele pe care inculpații le doreau și le ceruseră în timpul controlului. Pe baza acestora urma să fie întocmit raportul de control.

Potrivit martorului, la momentul în care a pus plicurile cu bani în dosar toată lumea prezentă a văzut gestul. ”A fost un gest evident, perfect vizibil. Celălalt inspector (inculpatul A________ S____) era chiar lângă mine și nu avea cum să nu observe gestul.”

Martorul a infirmat preexistența oricărei legături care ar fi putut justifica, în orice fel, remiterea sumelor de bani.

Aceleași aspecte rezultă cu claritate din declarațiile martorului denunțător G____ Z_____ G______ și, parțial, din declarația martorului G____ B_____, aceasta asistând la majoritatea evenimentelor importante.

Astfel, G____ Z_____ G______ a declarat că din anul 2018 deține calitatea de Director executiv în cadrul societății NAV MARITIM CONSULTING SRL C________, societatea administrată din același an de către fiica sa, G____ B_____ N_______. Societatea a fost preluată în anul 2018 de la o altă persoană, având ca obiect de activitate transport fluvial de mărfuri pe ape interioare, inspecții de gas free și vânzarea de produse de balastieră. Societatea deține un punct de lucru în portul Basarabi jud C________.

În data de 11.10.2021 martorul a fost anunțat de către administratorul societății, fiica sa, despre convocarea acesteia telefonică de către un inspector fiscal din cadrul ANAF cu privire la un control vizând declarația 394 – furnizori clienți. Întâlnirea cu echipa de control a fost stabilită de administrator pentru data de 13.10.2021, ora 9, la punctul de lucru din Basarabi.

La data respectivă, martorul G____ Z_____ G______ a însoțit administratorul societății la punctul de lucru, unde s-au întâlnit cu cei doi inculpați. Înainte de ajungerea la locul de întâlnire, a cumpărat din loc. Valu lui T_____ bunuri de protocol, respectiv două sticle de whisky Teachers și gustări, pentru servirea echipei de control. Cei doi inspectori fiscali, recomandați ca fiind B___ și A________, le-au comunicat faptul că există inadvertențe în declarațiile 394 cu anumiți clienți și furnizori începând cu anul 2018, iar diferența de tva este foarte mare, societatea fiind pasibilă de un control de fond.

La plecarea echipei de control martorul a înmânat celor doi cele două sticle de whisky, moment la care inculpatul B___ a afirmat : ”Whisky d-ăsta beam în anii 90, acum beau altceva, mai rafinat, mai bun... Asta crezi tu că e șpagă? Să vezi tu șpagă la noi, nu asta ... ”

În data de 18.10.2021, martorul a luat cu autoturismul personal echipa de control formată din inculpații B___ și A________ de la sediul ANAF din C________, ___________________ s-au deplasat la sediul firmei de contabilitate din C________, bld. F________.

Martorul a declarat că la un moment dat inculpatul B___ a început să reproșeze activitatea firmei amenințând cu controlul de fond, afirmând: fata o să aibe tinichele de coadă toată viața și când s-o mărita va avea nevoie de cazier fiscal.

”La acel moment L__________ a intervenit și s-a dus cu dl. B___ în toaleta biroului, de unde s-a întors, dl. B___ fiind mai maleabil, afirmând către mine: Norocul tău este că la mijloc este copilul ăsta (indicând spre administratorul firmei), căci dacă erai tu, nici nu mă uitam la tine.”

La final martorul a condus echipa de control la sediul acestora și a revenit la biroul contabil, purtând discuții referitoare la ce discutaseră separat martorul S_____ L__________ cu inculpatul B___. Cu această ocazie a aflat că trebuie să fie atenți cu echipa de control, adică să pregătească două plicuri cu 5.000 (cinci mii) lei fiecare, plicuri pe care li le va înmâna martorul S_____, pentru că nu aveau încredere în denunțător, întrucât nu-l cunoșteau.

În dimineața zilei de 19.10.2021, întrucât, în urma analizării situațiilor primite de la fosta contabilă, a constatat faptul că relațiile comerciale cu partenerii indicați sunt corect înregistrate, nefiind probleme din punct de vedere fiscal, martorul și fiica sa au hotărât să anunțe organele de cercetare penală, adresându-se DGA C________.

La ora 08.55 martorul G____ Z_____ G______ a luat echipa de control de la sediul acestora și s-au deplasat împreună la biroul firmei de contabilitate unde îi așteptau administratorul firmei și S_____ L__________. Martorul S_____ L__________ l-a scos din birou și l-a întrebat unde sunt banii. I-a replicat că sunt la el dar că vrea să le dea el personal. Martorul s-ar fi opus, spunând că ”ea nu se mai bagă, că echipa de control se va retrage și va începe controlul de fond”. Ulterior, la solicitarea martorului S_____, denunțătorul a sigilat plicurile ce-i fuseseră puse la dispoziție de organele judiciare și i le-a înmânat acesteia.

Cei doi s-au întos în birou unde se afla echipa de control, moment la care martorul S_____ l-a invitat afară pe inculpatul B___, acesta refuzând, spunând: hai mai întâi să ne uităm pe hârtii și după care avem tot timpul.

Martorul denunțător a confirmat că la un moment dat, S_____ L__________ a introdus cele două plicuri albe cu sumele de bani pe care i le înmânase anterior, în dosarul cu documente destinat echipei de control.

După cum am precizat anterior în expunere, S_____ L__________ a participat la efectuarea activității de control doar la rugămintea contabilului societății controlate, numita U________ D____. Audiată ca martor, aceasta a declarat că, știind că din echipa de control face parte incupatul A___ A____, a întrebat-o direct pe S_____ L__________ cât a solicitat acesta din urmă, fiindu-i comunicată suma de 5.000 lei/fiecare. Potrivit martorului, inculpatul A___ A____ era cunoscut în domeniu că pretindea și primea sume de bani în legătură cu controalele fiscale efectuate. Înțelegând că se pune problema mituirii funcționarilor, martorul U________ i-a comunicat martorei S_____ L__________ că nici nu vrea să audă despre această ipoteză și să descurce cum poate.

Există mici neconcordanțe între depozițiile martorilor S_____ și U________, acestea fiind create cel mai probabil din dorința acestora de a nu se autoincrimina.

Martorul Arisoy Mery Gean, indicată de S_____ L__________ în declarațiile sale, a fost la rândul ei rezervată, confirmând însă purtarea unor discuții despre necesitatea mituirii inculpaților. Martorul a precizat că a auzit doar frânturi din conversația purtată între S_____ L__________, G____ Z_____ G______ și G____ B_____, din care a dedus că cuantumul sumei care trebuia dată începea cu cifra 5.

Înregistrarea realizată în mediu ambiental în ziua de 19 octombrie 2021 se coroborează cu declarațiile martorilor audiați și cu procesul verbal de constatare a infracțiunii flagrante.

În intervalul orar 01:30 - 12:30 discuția are loc în autoturism.

G____ Z_____ G______: Bună dimineața, în două minute jumate, trei, sunt la… în față la dumneavoastră, G____ sunt, bine, bine, gata… da da acum, am avut probleme cu mașina, a pornit mai greu…Bine! (se adesează unei persoane, vorbind la telefon)

A___ A____: M-am apucat de fumat acuma?

G____ Z_____ G______: Îmi cer scuze, da, până când, nu știu ce a avut…

A___ A____: „neinteligibil”…, am fumat una, mai fumezi una…

G____ Z_____ G______: Te doare piciorul de la vene sau…?

A___ A____: Am fost operat… păi de mult, mă, da, mă ține…

G____ Z_____ G______: Aia știu

A___ A____: Când mă urc, când cobor, ce dracu să fac…eu vreau, nu vreau!

G____ Z_____ G______: Ce să facem… s-o luăm pe aicea… păi ieșim pe la ICIL…

A___ A____: Ai găsit… cum trebuie... ?

G____ Z_____ G______: Tot, e rezolvat totul, dl. B___, am…

A___ A____: B__!

G____ Z_____ G______: Am rezolvat totul, ca să fie bine!

A___ A____: …„neinteligibil”…

G____ Z_____ G______: Da.

A___ A____: Dacă e să ajungă la …”neinteligibil”… le verifică știi, decât să-ți trimită după aia nu știu ce, mai bine facem cum trebuie… așa că nu mai plec nici încolo, nu pot să plec… azi nu pot să plec…

G____ Z_____ G______: …„neinteligibil”…

A___ A____: „neinteligibil”…(se adresează unei alte persoane)-Băi S____, știi ce mi-a zis asta, mă, șefa, să trimitem actul pe… ăăăă… lu ăla… mă… lichidatorul…

A________ S____: Să-i trimiți ăla?

A___ A____: Păi scriem și pe ăla, o scrie și pe fata lui aicea, punem să semneze ce avem noi, semnează fată că.... băi, ăsta ce caută pe aicea, mă? Sau tu ai…

G____ Z_____ G______: Ăăă… eu nu am interzis… dar e nu loc, sunt și pe o parte și pe alta băgați, și facem loc că e doamna.

A___ A____: Și scriem și de el că e lichidator… așa… eu așa zic … vorbim cu ea la birou, dar măcar îl semneze fata, administrator, administrator judiciar ăla… și are… am și…

G____ Z_____ G______: Lichidator judiciar.

A___ A____: Lichidator judiciar. Și am… și am și e-mailul ăla, și îl trimitem pe mail, mă!

G____ Z_____ G______: Păi nu că eu vorbesc cu domnul lichidator în fiecare zi și discutăm problemele care sunt…

A___ A____: Discutăm cu el na…

G____ Z_____ G______: Omul deci fără nici o problemă e deschis, nu prea... vrea să rezolve problema să fie ok.

A___ A____: Da, că așa trebuia să-l chem în coace, să semneze să p**** mă-sii.

A________ S____: …„neinteligibil”…

A___ A____: „neinteligibil”…pe fond… și se reduce cu mult. Cât ? Cu cât se reduce tva-ul acolo?

G____ Z_____ G______: Nu știu… fetele au… deci …

A___ A____: E acolo… asta…. cum o cheamă?

G____ Z_____ G______: Este L__________ sau cum o cheamă!?

A___ A____: Da, da, da, L__________, o știu de când era mica...

G____ Z_____ G______: Deci am...

A___ A____: Cu mă-sa... mă-sa era contabil, ta-su lucrează la armată, eram la control financiar, și a învățat de la mă-sa…„neinteligibil”…

G____ Z_____ G______: Deci baza de date e CIEL-ul, pe care l-am avut la fosta contabilitate și aici are altă chestie…

A___ A____: Aha.

G____ Z_____ G______: Și am vorbit ieri cu fosta contabilă, mi-a dat tot ce mi-ați cerut, mi-a dat toate fișele cu tot, tot, tot…

A___ A____: E ok, da.

G____ Z_____ G______: Da, mi-a tot ce trebuie, să…

A___ A____: Pe urmă să nu mai vin, am de lucru, trebuie s-o termin, și dacă nu o termin pe asta, asta e, trebuie… ăăăă… e depășit termenul dacă nu terminam.

G____ Z_____ G______: Aha.

A___ A____: Și nu termin, e belea mare pentru noi după aia …”neinteligibil”…ce contabilă… că contabila n-a venit, că-i bolnavă… O fi săraca bolnavă și ea.

G____ Z_____ G______: Este... nu... bolnavă.

A___ A____: O chestie de ceva…

G____ Z_____ G______: Da, păi nu, o să am o discuție serioasă cu ea după chestiile asta, să vedem…

A___ A____: Tre’ să-ți faci treaba și 461 ăla ce e, ai întrebat-o pe contabilă?

G____ Z_____ G______: Păi a zis că vorbim cănd o să vină la birou să stăm de vorbă…

A___ A____: D____, pe asta, zic de la fosta?

G____ Z_____ G______: De la fosta? Păi nu, urmează să... i-am explicat că cică… domne… dar v-am trimis baza de date… da, dar dumneata mi-a trimis baza de date în CIEL, doamna contabilă nu are CIEL. C___ bine atuncea, hai că mi-am revenit și eu după boală cu toate astea, și atuncea când… să văd săptămâna viitoare sper să le pun față în față și să își ceară una de la alta ce vrea, cum vrea, dă-mi alea, dă-mi alea, dă-mi alea, ca să poată să le bage în programul ei, și să scoată se le actualizeze pe toate, că fac pariu că este… tot, o chestie, o preluare greșită unde cu ceva, deci nu, n-am …

A________ S____: …”neinteligibil”…

G____ Z_____ G______: Nu i-a justificat…

A___ A____: N-a vrut să-i ia, că nu i-a folosit… ai înțeles? Ca să poate să…

G____ Z_____ G______: Mhm…

A___ A____: ... să coste un miliard și ceva. Și atunci i-a băgat-o în 461 ca să nu apară în bilanț 5313 neinteligibil făcut la impozit 10%... neinteligibil …

G____ Z_____ G______: 140….

A___ A____: De când e… că pentru distrugere se face… cum este…eu am vrut să-ți iau banii… “neinteligibil”… completate, măcar le ai pe alea din spate, le ai toate.. le pui la punct. Ții legătura și cu L__________. Este prietenă că …”neinteligibil”....

G____ Z_____ G______: Eu sunt..., eu acuma am văzut-o prima data, ieri, deci eu nu o cunosc pe doamna.

A___ A____: …„neinteligibil”…

A________ S____: …”neinteligibil”…

G____ Z_____ G______: Aaa, da, facem acolo la birou…Unde e vila aia demolată… demolată… părăsită, păcat de ea.

A___ A____: …„neinteligibil”…

G____ Z_____ G______: 93, e anul când am terminat eu institutul….Da, e luat de la lichidator de la Spectrum Insolvency….Poftiți!

Începând cu minutul 13:30 discuția are loc într-o încapere. În continuare, discuția se poartă între persoanele mai sus menționate și alte două persoane de sex femeiesc, una fiind identificată în persoana numitei S_____ L__________ A______ (denumită în continuare S_____ L__________) iar a doua persoană fiind cunoscută sub apelativul M___ (denumită în continuare M___)

A___ A____: Bună ziua! …„neinteligibil”… la muncă.

G____ Z_____ G______: Sărut mâna, bună dimineața!

S_____ L__________: Bună dimineața! …”neinteligibil”…

S_____ L__________: De ce ?

M___: E ultima zi de serviciu, gata!

G____ Z_____ G______: Sărut-mâna, bună dimineața!

A___ A____: …„neinteligibil”…

S_____ L__________: De ce? Bună dimineața! Păi și nu terminăm azi?

A________ S____: Păi nu știu…

A___ A____: Terminăm azi… Eii!... Dar întâi scrisul… trebuie făcut hârtii, trebuie făcute…trebuie… ehei…

S_____ L__________: Aveți timp?

A___ A____: ...semnate. Am timp! Ăsta-i …”neinteligibil”… domnișoară!

S_____ L__________: Hai că vedem noi ce facem… Domnul B___, o secundă, scuză-mă, te rog din toată inima mea.

A___ A____: …„neinteligibil”…Hai, bă, lasă-mă, stai liniștită…

S_____ L__________: Numai stai puțin, că am eu treabă!

G____ Z_____ G______: Am plicurile în geantă… deci scot banii…

S_____ L__________: Păi dă-mi plicurile mie…Dă-mi plicurile mie! Dă mie plicurile!

G____ Z_____ G______: Păi fă-mi semn, și eu le dau.

S_____ L__________: Nuu, acuma, la început, că după aia nu facem nici un căcat, ascultă-mă pe mine! Deci acuma…

G____ Z_____ G______: Să le dăm acuma banii?

S_____ L__________: Vino încoa… și adu-mi mie plicurile… și mă ocup eu… Haide!

G____ Z_____ G______: Ok, haideți stați!

S_____ L__________: …”neinteligibil”…

G____ Z_____ G______: Păi vroiam și eu să __________________ cu el, să…

S_____ L__________: Să ce?

G____ Z_____ G______: Să ___________________ el.

S_____ L__________: Păi atunci faceți cum vreți și eu vă las!

G____ Z_____ G______: ___________________ dau banii și cu asta basta.

S_____ L__________: Păi atunci du-te! Du-te! Eu nu mă bag! Da, eu nu mă bag! Îți spun cinstit, nu mă bag pentru că el a spus clar ieri! Am vorbit de față cu M___, el de la voi nu ia…

G____ Z_____ G______: Deci nu vrea să ia banii?

S_____ L__________: Nu vrea să ia de la voi, că nici nu stie cine sunteți voi… Vrei? Discută cu el, du-l în baie, vorbește cu el între patru ochi sau nu stiu, fă cum vrei, fă cum vrei. M___ am fost explicită ieri, am fost explicită ieri?

M___: Eu nu știu despre asta, nu știu nimic... habar nu am.

G____ Z_____ G______: Deci măi, nu este nicio problemă. Banii îi avem aici!

S_____ L__________: Păi atunci fă cum crezi, fă cum crezi de cuviință, dar nu aștepa ca el să-ți închidă pv-ul și după aia să-i dai.

G____ Z_____ G______: Aa, deci îi dam acuma, îi dăm banii…

S_____ L__________: Dar lipește-i, nu-i lăsa așa ca la țară, pe bunee… deci fă o treabă frumoasă.

G____ Z_____ G______: Îi lipim, îi lipim, banii, acușica lipim banii.

S_____ L__________: Deci eu îi dau acuma...

G____ Z_____ G______: Așa.

S_____ L__________: ...îi spun câți sunt..., și îi zic: șefule hai finalizează... tu nu l-ai văzut că deja face valuri, că e el nu neinteligibil...

G____ Z_____ G______: Da, păi am văzut, m-a luat cu tot ce trebuie.

S_____ L__________: Nu ai ce să faci, ăștia sunt.

G____ Z_____ G______: Deci aicea sunt sunt plicurile…, sunt plicurile cu bani, pentru fiecare.

S_____ L__________: Așa. Eu acuma sper să zică ...

G____ Z_____ G______: Sunt lipite, sunt tot ce trebuie.

S_____ L__________: Stai așa.

G____ Z_____ G______: Da, imediat, numai puțin… las și eu geanta aicea ca să nu...

S_____ L__________: …„neinteligibil” și vreau să scap repede…

G____ Z_____ G______: Da? Ok!

S_____ L__________: …Șefule noi am scos fișele…

A___ A____: Hai mă lasă-mă…„neinteligibil”-suprapunere de voci…

S_____ L__________: Vino puțin încoace…„neinteligibil” ”-suprapunere de voci …

A___ A____: …„neinteligibil”-suprapunere de voci… nu mai vin, lasă mă în pace.

S_____ L__________: Vino puțin încoace!

A___ A____: Dă-mi fișele, dă ce trebuie după aia.

S_____ L__________: Vino puțin încoa cu mine!

A___ A____: Băi, lasă mă în pace.

S_____ L__________: Mă vin-o puțin!

A___ A____: Nu vin, nu vin….Pleacă mă, dă-mi fișele, lasă-mă dracu în pace, te rog eu frumos!

S_____ L__________: Vino puțin cu mine!

A___ A____: Nu vreau să vin cu tine.

S_____ L__________: Deci, adică …„neinteligibil”

A___ A____: Hai mă, lasă-mă, mă!

S_____ L__________: …„neinteligibil”…vino mă cu mine!

A___ A____: N-am timp mă de vorbit, lasă mă în pace, avem timp să vorbim.

S_____ L__________: Bă e ceva urgent pentru mine personal, vino încoa un minut că n-ai să mori, hai vino încoace.

A___ A____: Ieșiți mă afară amândoi.

G____ Z_____ G______: Hai să ieșim amândoi…. C____ după buletin. Să-mi faceți copie după buletin.

S_____ L__________: Stai să vină și ei, hai veniți încoace!

A___ A____: …„neinteligibil”…Hai să vedem ce avem.

S_____ L__________: Am… ne-au dat doamnele contabile…

A___ A____: Așa.

S_____ L__________: Adică cât am putut de mult, 2021 fișele sunt astea, știți că le-am făcut ieri, avem aicea la 2020 și 2019… Dacă vreți mai xeroxăm astea încă odată.

A___ A____: Ce sunt alea?

S_____ L__________: Fișe.

A___ A____: Păi nu, le băgăm aicea.

S_____ L__________: Nu mai că, doamna contabilă nu a scos pe fiecare furnizor în parte câte o fișă, le-a scos la grămadă, 2019, 2020, de exemplu.

A___ A____: Păi eu de unde știu care era?

discuția se referă la prezentarea unor documente – nu prezintă înteres pentru cauză

M___ – Eu mai am puțin și termin situația aceea în xcel și vedem acolo că o să facem un total la TVA, știți?

G____ Z_____ G______ – După ce terminați…

S_____ L__________ A______ – Ok…

M___ – Vedem ce generăm.

G____ Z_____ G______ – Pentru că noi avem cu ei o divergență de o factură, pe care ei nu o recunosc!

S_____ L__________ A______ – Păi cam asta ar fi că e diferență de 29 de mii, deci nu…

G____ Z_____ G______ – Da!

S_____ L__________ A______ – Era de 5500, adică probabil total factura de 29 plus 525 … ar fi vreo 34 de mii.

G____ Z_____ G______ – Da, o căutăm și o găsim sută la sută.

S_____ L__________ A______ – Ar fi, ar putea să fie o factură de 34 de mii. Scuzați-mă, vă rog! Aici ar putea să fie pentru că la Simela …”neinteligibil”… 265 … deci dumneavoastră declarați mai mult decât declară ei…

G____ Z_____ G______ – Da, da.

S_____ L__________ A______ – Și atuncea ca să facem rectificativa, noi trebuie să diminuăm cu diferența pe bază și pe …”neinteligibil”… ca să ajungă …

G____ Z_____ G______ – Deci ăla nu-mi recunoaște o factură, dacă eu reduc … deduc…

A___ A____ – Trebuie să recunoască ăla …

G____ Z_____ G______ – Da uite, el declară atâta în bază și în TVA și Simela declară atâta, deci ăla declară mai puțin …

A___ A____– O factură e refuzată!

S_____ L__________ A______ – Nu, nu ne înțelegem!

A________ S____ – El ne-a declarat întâi în 394 mai mult decât are în facturi!

S_____ L__________ A______ – Exact!

A___ A____ – A, cât are în facturi!

S_____ L__________ A______ – Asta vreau să zic!

A___ A____ – A, e altceva!

S_____ L__________ A______ – D____ inspector a zis așa, ca să nu mai dezgropăm morții, facem o rectificativă și diminuăm noi la nivelul lu Simela.

A___ A____ – Da, da, da!

S_____ L__________ A______ – M-ați înțeles, domnu B___ ?

A___ A____ – La 2019… Am înțeles!

S_____ L__________ A______ – Exact!

A___ A____ – Da!

S_____ L__________ A______ – Și atunci ca să așa să vină …”neinteligibil”…

A________ S____ – …”neinteligibil”… să o refuze! Vă judecați după aia!

G____ Z_____ G______ – Da, exact!

S_____ L__________ A______ – Clar ! E altă poveste!

A________ S____ – Nu înseamnă că n-o ai!

S_____ L__________ A______ – Da, corect, nu înseamnă că n-o are… da corect, nu înseamnă că nu o are!

A___ A____ – Treburile astea în afaceri…

S_____ L__________ A______ – Păi am înțeles de la M___ că n-ar avea rost…

A___ A____ – …”neinteligibil”… n-are rost să facă …”neinteligibil”…

S_____ L__________ A______ – Șefule, trebuie să-i dau răspuns lu doamna S____ și lu doamna Ț_______ …”neinteligibil”… da nu mă înteresează, draga mea, mi-a zis……”neinteligibil”…

M___ – I-am dat și total aicea, nu știu… mi se pare prea …”neinteligibil”… nu e bună formula aia la TVA.

S_____ L__________ A______ – Stați, îmi dați voie să mă uit și eu, vă supărați dacă mă uit puțin ?

A___ A____ – …”neinteligibil”… fără TVA…

A________ S____ – N-a ieșit totalu la…

A___ A____ – …”neinteligibil”…

G____ Z_____ G______ – Vă duc eu cu mașina, nicio problemă, cât facem…

S_____ L__________ A______ – Nu coborâți cu mine ?

A________ S____ – Ești cu mașina?

S_____ L__________ A______ – Nu.

A___ A____ – Îi bun…

S_____ L__________ A______ – A, da, de fapt nu e dublu, da… aveți dreptate!

A___ A____ – Că nu e dublu…

S_____ L__________ A______ – …”neinteligibil”…

În intervalul 02.00.00 – 02.00.31, discuția nu prezintă interes pentru cauză.

M___ – În loc de două puncte, s-a pus punct și virgulă la total și de asta…

S_____ L__________ A______ – Sărut-mâna!

A________ S____ – B___ cu ce e…

S_____ L__________ A______ – Asta vreau să spun, dacă iese cu ce am făcut noi!

A___ A____: D____’ ești mulțumit de ce facem? Ești mulțumit tu?

G____ G______ Z_____: Da domnu’..., deci vă dați seama că eu mă chinui ca să... (se adresează altei persoane) Ne lași un pic!

A___ A____: neinteligibil

G____ G______ Z_____: D____ B___..

A___ A____: Dacă ești mulțumit...

G____ G______ Z_____: ...ați văzut că dau ...

A___ A____: ... să fii mulțumit, să fie cum trebuie....

G____ G______ Z_____: Am înțeles tot ce este de înțeles..., și eu m-am conformat cu tot ce trebuie, sunt pregătit pentru dumneavoastră tot (vorbește în șoaptă) și domnu’ fără nicio vorbă, e tot la doamna L__________, pregătit...

A___ A____: Telefonul....

G____ G______ Z_____: Am telefonul, când vă sunăm....

A___ A____: ... să trec, vreo chestie, ai nevoie de ceva să ...

G____ G______ Z_____: Deci totul este ...

A___ A____: ... dacă vrei o neinteligibil, nu e o problemă. Bă, nu te..., tu ai o chestie aici. Întreabă, mă băiatule, mă!

G____ G______ Z_____: Deci domnu’ B___, știu.

A___ A____: Întreabă! Ori pe...

G____ G______ Z_____: Eu m-am săturat. Am și eu problemele mele, și eu vreau să mă liniștesc.

A___ A____: Da, da, da. Fiecare are...

G____ G______ Z_____: Fiecare și le știe.

A___ A____: ... le știe pe ale lui, da.

G____ G______ Z_____: Deci fără nicio problemă, aveți...

A___ A____: Noi nu, noi nu, să știi că noi nu..., ă, eu din punctul meu de vedere, nu îmi trebuie nimic, nu-mi trebuie nimica de la tine.

G____ G______ Z_____: Îhîm.

A___ A____: Că asta e...

G____ G______ Z_____: Da, deci e...

A___ A____: ...dacă vrei tu, e de la tine.

G____ G______ Z_____: Da, deci...

A___ A____: Ai văzut cu ce mașină umblu?! Adică nu...

G____ G______ Z_____: Îhîm.

A___ A____: Eu sunt tipul de om care nu mă înjură nimeni, suntem bine adică, ca și colegul de altfel.

A________ S____: Da’ TVA-ul e aicea?

A___ A____: Da’ știi care-i treaba?

S_____ L__________ A______: Nu, tot nu le-a ieșit TVA-ul.

A___ A____: Tu te duci cu astea....

S_____ L__________ A______: B_____!

A___ A____: ...nu, te duci mai sus, că nuuu..., se vede mai sus, mai vede și alții.

G____ Z_____ G______: Da… corect, și trebuie să te duci la fiecare.

A___ A____: .... și începe zice: Băăă... și uite băi...

G____ Z_____ G______: Mda, fără nimic.

A___ A____: ....și mi le dă înapoi, mi le..., eah...., L__________ știe care-i treaba.

S_____ L__________ A______: D____ B___, dacă închidem treaba aicea și-așa nu mai cobor cu tine ca să…

A___ A____: Nu mă, nu… pune, mă, în dosar, nu-i problemă …, în dosarul ăsta…

S_____ L__________ A______: Păi ca să-mi dea tabelu’ bine, că n-a ieșit din nou…

A___ A____: Problema e că nu vreau discuții, nu vreau vorbe, nu vreau nimic! Decât vorbe, mai bine nimic.

S_____ L__________ A______: Ăăă, tu de câți ani mă cunoști pe mine?

A___ A____: Păi te cunosc, dar eu nu îl știu pe om.

S_____ L__________ A______: Tu mă știi pe mine că sunt cel mai discret om din lumea asta.

A___ A____: Da.

S_____ L__________ A______: Adică tu știi foarte bine că în momentul în care voi ați ieșit de aicea, la mine aicea s-a terminat povestea, punct!

A___ A____: Corect!

S_____ L__________ A______: Că dacă nu aș fi așa, nu ai fi vorbit cu mine și nu ne-ați fi ajutat!

A___ A____: Eu oricum vreau să-l ajut! Eu...

S_____ L__________ A______: Iar domnu’..., am încredere că este un om cu coloană vertebrală fără doar și poate.

A___ A____: Io i-am explicat de la baracă de acolo, că n-am venit cu intenție rea, am venit să-l rezolvăm, așa a fost discuția!

S_____ L__________ A______: Deci domnu’…

A___ A____: Deci puteam nici să nu discut, da?

S_____ L__________ A______: Deci domnu’ trebuie să înțeleagă și cred că a înțeles, că e băiat deștept.

A________ S____: Nu, dar de unde mai are el ...neinteligibil exigibil și de la ce e ăla?

S_____ L__________ A______: Nu știu. Nu mă întrebați că nu știu să vă explic.

G____ G______ Z_____: Deci am avut o perioadă când era cu TVA-ul la încasare.

S_____ L__________ A______: De aicea vine. Mi se pare că ...

G____ G______ Z_____: Și am....

A___ A____: Ia dă-mi o balanță.

G____ G______ Z_____: ... am pe cineva cu..., săracu’ a murit, cu tot ce trebuie, și au rămas toate în...

S_____ L__________ A______: Dumneavoastră trebuie să înțelegeți că dacă nu se finalizează acum …

A________ S____: …”neinteligibil”…

S_____ L__________ A______: Se declanșează controlul de fond care durează o lună, o lună jumate… vă ține blocat și vă duceți…

A___ A____: Unde-i, mă, balanța… am luat balanța eu?

A________ S____: Spune să ne listeze ultimul decont de TVA!

S_____ L__________ A______: Ultimul… ultimul decont?

A___ A____: Băi, ne dau balanță sau nu ne dau, mă?

G____ G______ Z_____: Ba da, v-am dat! Eu v-am dat!

S_____ L__________ A______: Stați așa că trebuie să fie pe aici pe undeva!

A___ A____: Unde, mă, nu știu! Nu, că nu l-am luat!

G____ G______ Z_____: Ultimu decont de TVA? Sau balanță de TVA… cum e cu tot? Ce e exigibil, ce nu e exigibil, cu toate alea cu tot?

A___ A____: Sunt la fete, parcă … le-am dat-o la ele… asta nu știu…

S_____ L__________ A______: D____ B___, uite-te puțin la mine!

A___ A____: Stai, mă, că nu-i problemă că nu e… nu astea-s 2015…

S_____ L__________ A______: Vă ține blocat o lună și ceva, două, până vă face controlu de fond, nici nu aveți toate actele, că din 2016 nu cred că o să le aveți pe toate…

G____ G______ Z_____: Da… le am…

S_____ L__________ A______: Le ai, bun! Cine știe ce dracu mai găsește…

A___ A____: …”neinteligibil”…

S_____ L__________ A______: Așa că … și ultimu decont de TVA…

A___ A____: Păi o balanță, ultima? Că mi-ați dat da nu știu…

G____ G______ Z_____: Mai cere-i ultima balanță…

(se aude o voce a unei persoane de sex feminin) : Păi era aici… n-am luat-o!

A___ A____: N-am luat-o nici eu!

G____ G______ Z_____: Nu, da nu este!

A___ A____: Aicea am testat, am prins…

S_____ L__________ A______: …”neinteligibil”… o semnătură! Te rog, iubirea mea , dacă tu știi de unde ți le iei…

(se aude o voce a unei persoane de sex feminin): Mulțumesc frumos!

S_____ L__________ A______: Să fii sănătoasă!

A___ A____: Băi declarațiile cui i le luăm, mă… băi, declarațiile ca pus actele și astea, mă, nu trebuia să iau ei, mă? Notă explicativă?

A________ S____: Trebuie să scriem, să vedem cum stăm…

A___ A____: Și după aia o chemăm!

A________ S____: După aia, da!

A___ A____: Da, mă…

S_____ L__________ A______: Da, așa este! Uite la fix ne-a dat! Deci sunt deșteaptă! Spuneți domnu B___, sunt deșteaptă sau nu sunt deșteaptă ?

A___ A____: Ești deșteaptă, mă, nici n-am ce discuta cu tine! Dă și o balanță, că nu am balanță!

G____ G______ Z_____: O balanță…

A___ A____: Ultima balanță!

S_____ L__________ A______: Deci dă exact cum am făcut noi cu …”neinteligibil”…. Deci la fix dă! Și e un leu diferență între mine și el. Deci eu sigur am greșit un leu, îți dai seama! Ăăă… facturile astea le mai luați ?

A________ S____: Dacă o mai fi ceva…

A___ A____: Sunt copii sau sunt în originale?

G____ G______ Z_____: Nu… Deci pe astea le puteți lua că noi le avem în format electronic și le-am mai scos încă o dată dacă am eu nevoie de ele.

A___ A____: Nu, că băgăm facturile în spate, știi?

S_____ L__________ A______: Dacă domnii inspectori vor lua asta așa… vă rog din toată inima mea, vă mulțumesc foarte mult!

A________ S____: Știți care e treaba… că la un moment dat problema este că s-ar putea să nu mai meargă cu soldul ăla !

S_____ L__________ A______: La ce vă referiți?

A________ S____: La neexigibil acolo!

S_____ L__________ A______: A, nu! Nu! Da de ce ziceți așa ? De exemplu dacă ai neexigibil din 2016, 2017 cu … la încasare, te-ai scos!

A________ S____: A mai fost o perioadă, nu mai știu când! Când …”neinteligibil”…

S_____ L__________ A______: 2015, 2016, 2017… toate firmele erau…

G____ G______ Z_____: Și 2018, și în 2018 am fost!

S_____ L__________ A______: Nu, nu ai…

A___ A____: Ce bine a fost! Dacă nu face controlu… da bate suma cu aia din decont?

S_____ L__________ A______: Nu mă întrebați… nu știu să vă răspund!

A________ S____: Păi dă decontu!

G____ G______ Z_____: I-am cerut acuma să vă dea!

S_____ L__________ A______: Da, da vreți să vă mai zic o chestie ? Nu toți trec neexigibil în decont! La rubrica aia, la ultimele 3 căsuțe!

A___ A____: Da…

S_____ L__________ A______: Nu toată lumea… la sfârșitu lu 300 știți că-s căsuțele alea 3-4…

A___ A____: Păi asta am și zis…

S_____ L__________ A______: Nu toată lumea trece neexigibilu în căsuțele alea acolo, adică, bă, îți iei cu juma de …”neinteligibil”…, de cumpărări, ce iei acolo ca să ai și ceva ce mai ai… mama lui Ș_____ cel M___… dar nu mai treci neexigibilu …

A________ S____: La un moment dat era… apărea așa, era că e exigibil.

S_____ L__________ A______: Păi da, da se duce… era bătut în 447 de obicei sau în 446… că de obicei se duce în 446, că de acolo vine! Nu este trecut în decontu ăla, ia să vedeți!

A________ S____: Pune un decont…

A___ A____: Pune-mi o balanță să vedem!

S_____ L__________ A______: Stați că… am prins-o și pe asta!

A___ A____: Ă ? Nu mai punem, nu?

S_____ L__________ A______: Să nu mai puneți balanța! Știți de ce? Ca să nu trecem în …”neinteligibil”… cine știe ce dracu mai e …

A___ A____: Nu mai punem… ia-o dar…

S_____ L__________ A______: Cât stai în concediu, domnu B___?

A___ A____: Nu plec!

S_____ L__________ A______: Pe bune că nu mai pleci ?

A___ A____: Nu pot să mai plec… degeaba mă duc! păi ce mă duc joi și mă întorc sâmbătă ?

S_____ L__________ A______: E pe dracu!

A___ A____: Voiam să plec de pe marți seara! Stau marți seara acolo, miercuri, joi, vineri și sâmbătă plec iar înapoi. Mă duc până la Sovata pentru un șpriț !?

S_____ L__________ A______: Bateți juma de țară… nu se merită! Ai dreptate! Credeam că stai…

A___ A____: Dacă plecam de marți era o chestie!

S_____ L__________ A______: Adică din seara asta!

A___ A____: În seara asta nu pot să plec că trebuie să terminăm mâine, să…

A________ S____: Și la încadrări, și la vânzare…

S_____ L__________ A______: Păi da, că era și de colo și de colo… mulțumim din suflet, domnu B___!

A___ A____: N-aveți pentru ce…

S_____ L__________ A______: Și vă mulțumim la amândoi că ne-ați ajutat! Eu număru tău îl am…pe al dumneavoastră… pe al domnului nu îl am, dar nu-i problemă, că sunteți amândoi!

În birou, pe durata controlului, au fost purtate discuții relevante din care rezultă că inculpații au avut o conduită premeditat schimbătoare. La început au fost agresivi apoi au adus în discuție faptul că doresc să ajute societatea controlată, l-au întrebat pe denunțător dacă este mulțumit, apoi au spus că, în principiu ei nu au nevoie de nimic dar, dacă vrea denunțătorul să dea ceva, acceptă…… În momentul în care martorul S_____ L__________ a ridicat cele două plicuri cu bani și a spus că nu-i însoțește pe inculpați la plecare, A___ A____ i-a spus să pună plicurile în dosar (unde au și fost găsite). Anterior, denunțătorul a afirmat că a pregătit tot, că s-a conformat și că tot ce trebuie este la L__________.

Sensul afirmațiilor importante și contextul în care acestea au fost făcute au fost explicate de S_____ L__________, aceasta precizând că a fost întotdeauna vorba despre plicurile cu bani (pregătirea banilor, prezentarea plicurilor, așezarea acestora în dosar, preocuparea inculpaților, după primirea plicurilor, să-l convingă pe denunțător că au intenții bune, etc).

După terminarea activității de control, la ieșirea din imobilul în care funcționa societatea de contabilitate, cei doi inculpați au fost opriți, cerându-li-se să prezinte documentele și sumele de bani deținute asupra lor. Cu acest prilej, în dosarul cu documente contabile au fost găsite cele două plicuri în care se aflat câte 4.000 lei, în total cei 8.000 lei puși la dispoziție de organele de urmărire penală.

Concret, s-a procedat la compararea seriilor bancnotelor existente în cele două plicuri, constatându-se că acestea sunt identice cu cele puse la dispoziția colaboratorului.

Din probele administrate rezultă că inculpatul B___ a acționat în numele întregii echipe dat fiind că o cunoștea de mult timp pe S_____ L__________, în care, cel mai probabil, avea un minim de încredere. Deși pasiv la discuții, toate activitățile și discuțiile au avut loc în fața inculpatului A________. Martorul S_____ se afla chiar lângă acesta când a arătat plicurile cu bani și apoi le-a pus în dosar iar inculpatul A________ a luat respectivul dosar. Conduita acestuia, lipsa oricărei eventuale reacții la discuțiile și gesturile la care a asistat denotă că inculpatul A________ cunoștea foarte bine ce se află în cele două plicuri.

Cu prilejul audierii, inculpatul A___ A____ a declarat (după multiple eschivări și schimbări de atitudine) că încă din ziua de 18 octombrie 2021 a discutat cu S_____ L__________ despre remiterea unor sume de bani. Inculpatul a indicat cuantumul de 3.000 lei pentru fiecare membru al echipei de control. A___ A____ a negat că el ar fi inițiatorul discuției și, implicit, actul pretinderii sumelor de bani, dar a recunoscut că i-a spus martorului că dacă administratorul dorește ”să dea ceva”, acceptă.

Inculpatul a mai recunoscut că a văzut plicurile cu bani cu mai mult timp înainte de terminarea controlului, știind că este vorba de bani. Totodată, a recunoscut că i-a spus într-adevăr martorului G____ Z_____ G______ că dacă vrea să dea ceva, e treaba lui. În schimb, inculpatul a negat că el este cel care a pretins sume de bani în legătură cu controlul.

Inculpatul A________ a declarat că în ziua de 18 octombrie 2021, după prima parte a controlului, a fost informat de A___ A____ că vor primi câte 3.000 lei de la administratorul societății. Inculpatul a confirmat și purtarea unei discuții private, de către inculpatul B___ și martorul S_____, în baia apartamentului.

Din declarația inculpatului rezultă că a văzut plicurile cu bani încă de la început, înainte de a începe discuțiile și a presupus că în plicuri trebuie să fie bani, dată fiind discuția din ziua precedentă și gestica contabilei. Inculpatul și-a amintit că martorul S_____ i-a făcut semn inculpatului A___ A____ să meargă în zona băii dar acesta a refuzat și i-a spus ”la sfârșit”.

Inculpatul A________ a mai declarat că la finalul controlului S_____ L__________ a scos din buzunar plicurile iar A___ A____ i-a spus să le pună în dosarul cu actele contabile pe care cei doi inculpați le adunaseră în vederea întocmirii actului de control.

Inculpatul a precizat că nu au fost pretinse sume de bani ci doar au fost acceptate.

Acesta a confirmat discuțiile purtate la final când inculpatul B___ a spus că nu este nevoie de nimic dar dacă se dă ceva, acceptă. Potrivit inculpatului, ideea era că nu-i nici o supărare dacă nu li se dădea nimic.

Inculpatul a mai precizat că el a luat dosarul în care se aflau plicurile cu bani din simplu motiv că era în fața sa.

Faptele sunt dovedită prin următoarele mijloace de probă:

• Înscrisuri;

• Înregistrări audio în mediul ambiental;

• Proces verbale de redare;

• Proces verbal de investigații

• Proces verbal de consemnare a seriilor bancnotelor;

• Proces verbal de constatare a infracțiunii flagrante

• Declarațiile martorilor G____ Z_____ G______, G____ B_____, S_____ A______ L__________, U________ D____ și Arisoy Mery Gean

• Planșele fotografice

• Declarațiile inculpatului A___ A____

• Declarațiile inculpatului A________ S____

Prin cererea din data de 04.11.2021, inculpatul A___ A____, prin avocat G_______ M_____, a solicitat încheierea unui acord de recunoaștere a vinovăției.

Fiind ascultat în prezența apărătorului ales, inculpatul a declarat expres următoarele:

„Recunosc comiterea faptei reținute în sarcina mea, astfel cum a fost descrisă în cuprinsul prezentului acord, pe care l-am citit integral. Accept încadrarea juridică pentru care a fost pusă în mișcare acțiunea penală. Sunt de acord cu prestarea unei munci în folosul comunității ______________________________(SEMNĂTURA)

Între procuror și inculpatul A___ A____, asistat de apărător ales G_______ M_____, s-a realizat acordul asupra următoarelor elemente:

Inculpatului urmează să îi fie aplicată următoarea pedeapsă, după cum urmează:

- 3 ani închisoare pentru săvârșirea infracțiunii de luare de mită, faptă prevăzută de art. 6 și art. 7 litera c din Legea 78/2000 raportat la art. 289 alin.1 din Codul Penal, în limitele reduse cu o treime potrivit art. 480 alin.4 din Codul de procedură penală (minim 2 ani și 8 luni, maxim 8 ani, 10 luni și 20 zile);

- 2 ani pedeapsa complementară a interzicerii drepturilor prevăzute de art. 66 alin. 1 literele a, b și g din Codul Penal, respectiv de a ocupa o funcție care implică exercițiul autorității de stat, de a fi ales în autoritățile publice și de a fi funcționar ANAF;

- pedeapsa accesorie constând în interzicerea drepturilor prevăzute de art. 66 alin. 1 literele a, b și g din Codul penal, potrivit art. 65 alin. 1 din Codul penal

Executarea pedepsei închisorii urmează să fie suspendată sub supraveghere pe un termen de 3 ani în condițiile art.92 alin.1 din Codul penal.

Pe durata termenului de supraveghere, inculpatul va respecta măsurile de supraveghere prevăzute de art.93 alin.1 din Codul penal

a) să se prezinte la serviciul de probațiune, la datele fixate de acesta;

b) să primească vizitele consilierului de probațiune desemnat cu supravegherea sa;

c) să anunțe, în prealabil, schimbarea locuinței și orice deplasare care depășește 5 zile;

d) să comunice schimbarea locului de muncă;

e) să comunice informații și documente de natură a permite controlul mijloacelor sale de existență.

Inculpatul va executa următoarea obligație:

Să frecventeze un program de reintegrare socială derulat de serviciul de probațiune sau organizat în colaborare cu instituții din comunitate, conform art. 93 alin. 2 litera b din Codul penal.

Pe parcursul termenului de supraveghere, inculpatul A___ A____ va presta o muncă neremunerată în folosul comunității pe perioadă de 90 de zile, în cadrul Căminului pentru persoane vârstnice C________ sau Direcției de Gospodărire comunală din cadrul Primăriei municipiului C________.

În baza art. 485 alin.4 raportat la art. 399 alin.9 din Codul de procedură penală și art. 72 din Codul Penal, din durata pedepsei va fi dedusă perioada reținerii pe o durată de 24 de ore, de la data de 19 octombrie 2021 până la data de 20 octombrie 2021.

Instanța va constata că suma de bani primită cu titlul de mită (4.000 lei), pusă la dispoziția colaboratorului de organele judiciare, a fost recuperată.

În temeiul art. 274 alin. 1 din Codul de procedură penală, inculpatul A___ A____ urmează a fi obligat la plata sumei de 3.500 lei cu titlu de cheltuieli judiciare avansate de către stat.

În temeiul art. 487 litera a raportat la art. 404 alin.4 litera c din Codul de procedură penală, vor fi menținute măsurile asiguratorii luate în cauză pentru garantarea plății cheltuielilor judiciare.

În baza art. 94 alin. 1 din Codul penal, pe durata termenului de supraveghere datele prevăzute la art. 93 alin. 1 lit. c-e din Codul penal se comunică Serviciului de Probațiune de pe lângă Tribunalul C________.

În baza art. 94 alin. 2 din Codul penal, supravegherea exercitării obligației prevăzute de art. 93 alin. 2 lit. a, alin.2 și alin.3 din Codul penal se va face de Serviciul de Probațiune de pe lângă Tribunalul C________.

În baza art. 91 alin. 4 din Codul penal rap. la art. 404 alin. 2 din Codul de procedură penală, se atrage atenția inculpatului asupra consecințelor nerespectării măsurilor de supraveghere și obligațiilor prevăzute la art. 93 din Codul penal, precum și asupra dispozițiilor art. 96 din Codul penal referitoare la revocarea suspendării executării pedepsei sub supraveghere.

Consider că pedeapsa cu suspendarea sub supraveghere se impune ca urmare a faptului inculpatul A___ A____ nu este cunoscut cu antecedente penale, a înțeles semnificația faptei și a adoptat o atitudine sinceră.

Suma primită cu titlul de mită este în cuantum relativ mic. Un alt argument în privința modalității de executare a pedepsei este vârsta inculpatul, respectiv 62 de ani.

Apreciez că inculpatul și-a remediat conduita și nu va mai săvârși infracțiuni.

Prezentul acord de recunoaștere a vinovăției a fost avizat în prealabil sub aspectul limitelor de pedeapsă de către procurorul ierarhic superior.››

Analizând acordul de recunoaștere a vinovăției încheiat în cauză, tribunalul reține că acesta întrunește cerințele de formă și de fond impuse de lege, urmând a fi admis.

Astfel, sub aspect formal, actul juridic supus analizei a fost încheiat în scris, conform art. 481 alin. (1) din Codul de procedură penală și având conținutul prevăzut la art. 482 din Codul de procedură penală, iar inculpatul a fost asistat de apărător, după cum impun dispozițiile art. 480 alin. (2) teza finală din codul menționat.

Acordul de recunoaștere a vinovăției a fost încheiat în cursul urmăririi penale efectuate în dosarul de urmărire penală nr. 133/P/2021 al D.N.A. și după ce a fost pusă în mișcare acțiunea penală împotriva inculpatului A___ A____, pentru infracțiunea de luare de mită – faptă prevăzută de art. 6 și art. 7 alin. (1) lit. c) din Legea nr. 78/2000, raportate la art. 289 alin. (1) din Codul penal, condiție impusă de art. 478 alin. (1) din Codul de procedură penală.

De asemenea, limitele încheierii acordului de recunoaștere a vinovăției, precum și efectele acestuia au fost avizate de către procurorul ierarhic superior, potrivit art. 478 alin. (2) și (4) din Codul de procedură penală, iar obiectul acordului corespunde celui prevăzut de art. 479 din același cod.

În ceea ce privește condițiile de fond, instanța reține că acordul de recunoaștere a vinovăției privește o infracțiune pentru care legea prevede pedeapsa închisorii în limitele stabilite de art. 480 alin. (1) din Codul de procedură penală (cel mult 15 ani).

Din probele administrate în dosarul de urmărire penală, astfel cum acestea au fost menționate în cuprinsul acordului, rezultă suficiente date cu privire la existența faptei pentru care s-a pus în mișcare acțiunea penală și cu privire la vinovăția inculpatului pentru săvârșirea infracțiunii reținute în sarcina sa, respectiv luare de mită – faptă prevăzută de art. 6 și art. 7 alin. (1) lit. c) din Legea nr. 78/2000, raportate la art. 289 alin. (1) din Codul penal, constând în aceea că, la data 19.10.2021, în calitate de inspector superior în cadrul ANAF - DGRFP G_____ – AJFP C________ – Serviciul Inspecție Fiscală, acționând în cadrul unei echipe de control fiscal, alături de inspectorul fiscal A________ S____, la societatea NAV MARITIM CONSULTING S.R.L., a primit, indirect, de la martorul denunțător G____ Z_____ G______, o suma de 4.000 de lei, care nu i se cuvenea, în legătură cu îndeplinirea atribuțiilor de serviciu privitoarea la efectuarea unor verificări fiscale, pentru ca societatea verificată să nu fie vizată de un control de fond, iar primirea sumei de bani a fost precedată de pretinderea, în ziua anterioară, a unei sume cuprinse între 4.000 și 5.000 lei pentru fiecare inspector fiscal.

Sub aspect obiectiv, fapta inculpatului A___ A____, astfel cum a fost descrisă mai sus, întrunește elementele constitutive ale infracțiunii de luare de mită – faptă prevăzută de art. 6 și art. 7 alin. (1) lit. c) din Legea nr. 78/2000, raportate la art. 289 alin. (1) din Codul penal.

Sub aspect subiectiv, inculpatul a acționat cu intenție directă în săvârșirea infracțiunii.

Astfel, instanța constată, dincolo de orice îndoială rezonabilă, că fapta există, constituie infracțiune și a fost săvârșită de inculpat, fără a fi identificate cauze justificative (dintre cele menționate la art. 18-22 din Codul penal) ori cauze de neimputabilitate dintre cele menționate la art. 22-31 din Codul penal), pentru a se putea considera înlăturată răspunderea penală a inculpatului.

Totodată, limitele de pedeapsă stabilite prin înțelegerea scrisă intervenită între procuror și inculpat corespund celor stabilite de lege, respectiv art. 6 și art. 7 alin. (1) lit. c) din Legea nr. 78/2000, raportate la art. 289 alin. (1) din Codul penal, cu aplicarea art. 480 alin. (4) din Codul de procedură penală, inculpatul beneficiind de reducerea cu o treime a limitelor de pedeapsă prevăzute de lege în cazul pedepsei închisorii.

Sub acest aspect, tribunalul apreciază că pedeapsa principală prevăzută în acordul de recunoaștere a vinovăției, respectiv închisoarea pe o durată de 3 ani, precum și suspendarea executării pedepsei sub supraveghere conform art. 91 din Codul penal, cu măsurile de supraveghere și obligațiile stabilite, corespund scopului sancțiunii penale, fiind necesare și suficiente în cazul concret dedus judecății, ținând seama de:

- limitele speciale de pedeapsă pentru fapta reținută în sarcina inculpatului;

- criteriile generale de individualizare a pedepsei, astfel cum acestea sunt prevăzute de art. 74 din Cod penal;

- gradul de pericol generic și concret pentru fapta săvârșită de A___ A____;

- faptul că inculpatul nu este cunoscut cu antecedente penale;

- atitudinea inculpatului pe parcursul urmăririi penale, adoptând o atitudine sinceră pe tot parcursul cercetărilor;

- cuantumul relativ redus al sumei remise cu titlu de mită;

- existența unor posibilități reale de îndreptare a inculpatului, care este bine integrat în societate, beneficiind de un loc de muncă care-i permite să obțină în mod licit veniturile necesare

- vârsta inculpatului (62 de ani).

Așa fiind, tribunalul:

- în temeiul art. 485 alin. (1) lit. a) din Codul de procedură penală, va admite acordul de recunoaștere a vinovăției, iar în temeiul art. 396 alin. (2) din Codul de procedură penală va fi condamnat inculpatul A___ A____ la pedeapsa principală a închisorii de 3 ani, pentru săvârșirea infracțiunii de luare de mită – faptă prevăzută de art. 6 și art. 7 alin. (1) lit. c) din Legea nr. 78/2000, raportate la art. 289 alin. (1) din Codul penal, cu aplicarea art. 480 alin. (4) din Codul de procedură penală;

- în temeiul art. 91 din Codul penal, va dispune suspendarea executării sub supraveghere a pedepsei principale stabilite în sarcina inculpatului A___ A____ și va stabili termenul de supraveghere de 3 ani, care curge de la data rămânerii definitive a prezentei hotărâri, conform dispozițiilor art. 92 din Codul penal, iar supravegherea exercitării obligațiilor prevăzute de art. 93 alin. (2) lit. a), alin. (2) și alin. (3) din Codul penal se va face de Serviciul de Probațiune de pe lângă Tribunalul C________, conform art. 94 alin. (2) din Codul penal;

- în temeiul art. 93 alin. (1) din Codul penal, îl va obliga pe inculpatului A___ A____ ca, pe durata termenului de supraveghere, să respecte următoarele măsuri de supraveghere:

a) să se prezinte la Serviciul de Probațiune C________, la datele fixate de acesta;

b) să primească vizitele consilierului de probațiune desemnat cu supravegherea sa;

c) să anunțe, în prealabil, schimbarea locuinței și orice deplasare care depășește 5 zile;

d) să comunice schimbarea locului de muncă;

e) să comunice informații și documente de natură a permite controlul mijloacelor sale de existență;

- în temeiul art. 93 alin. (2) lit. b) din Codul penal, îi va impune inculpatului A___ A____ obligația de a frecventa un program de reintegrare socială derulat de către serviciul de probațiune sau organizate în colaborare cu instituții din comunitate, pe durata termenului de supraveghere.

- în temeiul art. 93 alin. (3) din Codul penal, îi va impune inculpatului A___ A____ obligația ca, pe durata termenului de supraveghere, să presteze o muncă neremunerată în folosul comunității în cadrul Căminului pentru persoane vârstnice C________ sau Direcției de Gospodărire Comunală din cadrul Primăriei municipiului C________, la alegerea consilierului de probațiune, pe o perioada de 90 de zile;

- potrivit art. 94 alin. (1) din Codul penal, inculpatul are obligația, ca pe durata termenului de supraveghere, să comunice Serviciului de Probațiune de pe lângă Tribunalul C________ datele prevăzute la art. 93 alin. (1) lit. c) - e) din Codul penal, respectiv să anunțe, în prealabil, schimbarea locuinței și orice deplasare care depășește 5 zile, să comunice schimbarea locului de muncă și să comunice informații și documente de natură a permite controlul mijloacelor sale de existență;

- în conformitate cu prevederile art. 404 alin. (2) din Codul de procedură penală, îi va atrage atenția inculpatului A___ A____ asupra dispozițiilor art. 91 alin. (4) și art. 96 din Codul penal, referitoare la revocarea suspendării executării pedepsei sub supraveghere în cazul nerespectării măsurilor de supraveghere, neexecutării obligațiilor ce îi revin pe parcursul termenului de supraveghere ori săvârșirii unei noi infracțiuni în aceeași perioadă.

Totodată, pedepsele accesorii și complementare stabilite prin acord se impun, față de conținutul textului incriminator (art. 289 din Codul Penal) referitor la interzicerea unor drepturi, coroborat cu art. 67 alin. (2) și art. 65 alin. (1) din Codul penal, astfel că instanța:

- în temeiul în temeiul art. 67 alin. (2) din Codul penal, îi va aplica inculpatului A___ A____ pedeapsa complementară constând în interzicerea exercitării drepturilor prevăzute de art. 66 alin. (1) lit. a), b) și g) din Codul penal, respectiv dreptul de a fi ales în autoritățile publice sau în orice alte funcții publice, dreptul de a ocupa o funcție care implică exercițiul autorității de stat și dreptul de a fi funcționar în cadrul Agenției Naționale de Administrare Fiscală, pe o durată de 2 ani de la rămânerea definitivă a prezentei hotărâri, conform art. 68 alin. (1) lit. b) din Codul penal;

- în temeiul art. 65 alin. (1) din Codul penal, îi va aplica inculpatului A___ A____ pedeapsa accesorie constând în interzicerea exercitării drepturilor prevăzute de art. 66 alin. (1) lit. a), b) și g) din Codul penal, respectiv dreptul de a fi ales în autoritățile publice sau în orice alte funcții publice, dreptul de a ocupa o funcție care implică exercițiul autorității de stat și dreptul de a fi funcționar în cadrul Agenției Naționale de Administrare Fiscală, executarea acestei pedepse făcându-se potrivit art. 65 alin. (3) din Codul penal, doar în situația în care pedeapsa principală a închisorii va deveni executabilă, astfel cum rezultă din interpretarea sistematică a art. 54 și art. 68 din Codul penal.

⁕ Alte dispoziții procesuale în baza acordului de recunoaștere a vinovăției:

• Cu privire la măsurile preventive dispuse în cauză:

- întrucât inculpatul A___ A____ a fost supus unei măsuri preventive privative de libertate (fiind reținut pentru 24 de ore, de la data de 19.10.2021 – ora 16:12, până la data de 20.10.2021 – ora 16:12, prin ordonanța emisă de procurorul de caz la data de 19.10.2021), având în vedere dispozițiile art. 72 alin. (1) din Codul penal coroborate cu cele ale art. 399 alin. (9) din Codul de procedură penală și faptul că executarea pedeapsei închisorii stabilite pentru acest inculpat va fi suspendată sub supraveghere, instanța urmează să constate prin prezenta hotărâre perioada reținerii la care a fost supus inculpatul A___ A____ pe parcursul procesului penal, nefiind cazul vreunei deduceri din pedeapsă, în această situație.

• Referitor la suma de bani primită de inculpat cu titlu de mită, respectiv 4.000 de lei, se va constata că aceasta a fost recuperată de către anchetatori, în condițiile în care banii au fost puși la dispoziție de către Serviciul Județean Anticorupție C________ care, după consemnarea seriilor și cupiurii bancnotelor, au remis-o denunțătorului (colaborator în cauză) G____ Z_____ G______, astfel că nu se impune confiscarea, potrivit art. 289 alin. (3) din Codul penal.

• În privința măsurilor asigurătorii dispuse în cauză prin ordonanța procurorului din data de 05.11.2021, respectiv sechestrul asigurător asupra sumei de 1.716 lei, ridicată de la inculpatul A___ A____ și depusă la Unicredit Bank cu recipisa de consemnare nr. 1978A0033/08.11.2021, precum și poprirea asigurătorie asupra veniturilor salariale ale inculpatului, se observă că aceste măsuri au fost luate în cauză pentru garantarea plății cheltuielilor judiciare, astfel că, în temeiul art. 487 lit. a) raportat la art. 404 alin. (4) lit. c) din Codul de procedură penală, vor fi menținute măsurile asigurătorii dispuse în cursul urmăririi penale prin ordonanța procurorului din data de 05.11.2021, față de bunuri aparținând inculpatului A___ A____, întrucât sumele de bani vizate de măsurile asigurătorii vor putea servi la garantarea executării cheltuielilor judiciare ce vor fi stabilite la finalul acestui proces în sarcina inculpatului, iar acest scop este recunoscut de art. 249 alin. (1) din Codul de procedură penală. Astfel, după ce inculpatul își va fi executat integral obligația de plată a cheltuielilor judiciare, în termenul de 3 luni de la rămânerea definitivă a hotărârii – potrivit art. 578 alin. (2) din Codul de procedură penală, va pute fi cerută ridicarea măsurii asigurătorii și restituirea sumei de bani supuse sechestrului.

• În ceea ce privește cheltuielile judiciare, în baza art. 274 din Codul de procedură penală, inculpatul va fi obligat să plătească către stat, cu acest titlu, suma de 4.000 de lei, corespunzătoare urmăririi penale (3.500 de lei) și judecății în primă instanță (500 de lei), cu mențiunea că, potrivit art. 578 alin. (2) din Codul de procedură penală, persoanele obligate la plata cheltuielilor judiciare către stat au obligația de a depune recipisa de plată integrală a acestora la instanța de executare, în termen de 3 luni de la rămânerea definitivă a hotărârii, astfel că, în situația în care inculpatul nu va depune recipisa de plată integrală a cheltuielile judiciare la instanța de executare, în termen de 3 luni de la rămânerea definitivă a hotărârii, un extras din dispozitivul sentinței va fi comunicat organelor fiscale de la domiciliul condamnatului, conform art. 578 alin. (1) din Codul de procedură penală.

PENTRU ACESTE MOTIVE,

ÎN NUMELE LEGII, TRIBUNALUL

HOTĂRĂȘTE:

I. În temeiul art. 485 alin. (1) lit. a) din Codul de procedură penală, admite acordul de recunoaștere a vinovăției încheiat la data de 10.11.2021, în dosarul de urmărire penală nr. 133/P/2021 al Direcției Naționale Anticorupție – Serviciul Teritorial C________, cu inculpatul A___ A____.

II.1. În temeiul art. 396 alin. (2) din Codul de procedură penală, îl condamnă pe inculpatul A___ A____ (cetățean român cu C.N.P. _____________, fiul lui D____ și Z____, născut la data de 02.02.1959 în ____________________________, posesor al CI ________ nr ______, domiciliat în mun. C________ ___________________, județul C________, cetățean român, necăsătorit, studii universitare, fără antecedente penale), la pedeapsa principală a închisorii de 3 (trei) ani, pentru săvârșirea infracțiunii de luare de mită – faptă prevăzută de art. 6 și art. 7 alin. (1) lit. c) din Legea nr. 78/2000, raportate la art. 289 alin. (1) din Codul penal, cu aplicarea art. 480 alin. (4) din Codul de procedură penală.

II.2. În temeiul art. 91 din Codul penal, dispune suspendarea executării sub supraveghere a pedepsei principale stabilite în sarcina inculpatului A___ A____ și stabilește termenul de supraveghere de 3 ani, care curge de la data rămânerii definitive a prezentei hotărâri, conform dispozițiilor art. 92 din Codul penal, iar supravegherea exercitării obligațiilor prevăzute de art. 93 alin. (2) lit. a), alin. (2) și alin. (3) din Codul penal se va face de Serviciul de Probațiune de pe lângă Tribunalul C________, conform art. 94 alin. (2) din Codul penal.

II.3. În temeiul art. 93 alin. (1) din Codul penal, îl obligă pe inculpatului A___ A____ ca, pe durata termenului de supraveghere, să respecte următoarele măsuri de supraveghere:

a) să se prezinte la Serviciul de Probațiune C________, la datele fixate de acesta;

b) să primească vizitele consilierului de probațiune desemnat cu supravegherea sa;

c) să anunțe, în prealabil, schimbarea locuinței și orice deplasare care depășește 5 zile;

d) să comunice schimbarea locului de muncă;

e) să comunice informații și documente de natură a permite controlul mijloacelor sale de existență.

II.4. În temeiul art. 93 alin. (2) lit. b) din Codul penal, îi impune inculpatului A___ A____ obligația de a frecventa un program de reintegrare socială derulat de către serviciul de probațiune sau organizat în colaborare cu instituții din comunitate, pe durata termenului de supraveghere.

II.5. În temeiul art. 93 alin. (3) din Codul penal, îi impune inculpatului A___ A____ obligația ca, pe durata termenului de supraveghere, să presteze o muncă neremunerată în folosul comunității în cadrul Căminului pentru persoane vârstnice C________ sau Direcției de Gospodărire Comunală din cadrul Primăriei municipiului C________, la alegerea consilierului de probațiune, pe o perioada de 90 de zile.

II.6. În baza art. 94 alin. (1) din Codul penal, inculpatul are obligația, ca pe durata termenului de supraveghere, să comunice Serviciului de Probațiune de pe lângă Tribunalul C________ datele prevăzute la art. 93 alin. (1) lit. c) - e) din Codul penal, respectiv să anunțe, în prealabil, schimbarea locuinței și orice deplasare care depășește 5 zile, să comunice schimbarea locului de muncă și să comunice informații și documente de natură a permite controlul mijloacelor sale de existență.

II.7. În conformitate cu prevederile art. 404 alin. (2) din Codul de procedură penală, îi atrage atenția inculpatului A___ A____ asupra dispozițiilor art. 91 alin. (4) și art. 96 din Codul penal, referitoare la revocarea suspendării executării pedepsei sub supraveghere în cazul nerespectării măsurilor de supraveghere, neexecutării obligațiilor ce îi revin pe parcursul termenului de supraveghere ori săvârșirii unei noi infracțiuni în aceeași perioadă.

III. În temeiul art. 67 alin. (2) din Codul penal, îi aplică inculpatului A___ A____ pedeapsa complementară constând în interzicerea exercitării drepturilor prevăzute de art. 66 alin. (1) lit. a), b) și g) din Codul penal, respectiv dreptul de a fi ales în autoritățile publice sau în orice alte funcții publice, dreptul de a ocupa o funcție care implică exercițiul autorității de stat și dreptul de a fi funcționar în cadrul Agenției Naționale de Administrare Fiscală, pe o durată de 2 ani de la rămânerea definitivă a prezentei hotărâri, conform art. 68 alin. (1) lit. b) din Codul penal.

IV. În temeiul art. 65 alin. (1) din Codul penal, îi aplică inculpatului B___ M___ pedeapsa accesorie constând în interzicerea exercitării drepturilor prevăzute de art. 66 alin. (1) lit. a), b) și g) din Codul penal, respectiv dreptul de a fi ales în autoritățile publice sau în orice alte funcții publice, dreptul de a ocupa o funcție care implică exercițiul autorității de stat și dreptul de a fi funcționar în cadrul Agenției Naționale de Administrare Fiscală, executarea acestei pedepse făcându-se potrivit art. 65 alin. (3) din Codul penal, doar în situația în care pedeapsa principală a închisorii va deveni executabilă.

V. În conformitate cu dispozițiile art. 72 alin. (1) din Codul penal coroborat cu art. 399 alin. (9) din Codul de procedură penală, constată că inculpatul A___ A____ a fost reținut în prezenta cauză, de la data de 19.10.2021 până la data de 20.10.2021, inclusiv.

VI. Constată că suma de bani primită de inculpat cu titlu de mită, pusă la dispoziție de către Serviciul Județean Anticorupție C________, a fost recuperată de către anchetatori.

VII. În temeiul art. 487 lit. a) raportat la art. 404 alin. (4) lit. c) din Codul de procedură penală, menține măsurile asigurătorii dispuse în cauză prin ordonanța procurorului din data de 05.11.2021, respectiv sechestrul asigurător asupra sumei de 1.716 lei, ridicată de la inculpatul A___ A____ și depusă la Unicredit Bank cu recipisa de consemnare nr. 1978A0033/08.11.2021, precum și poprirea asigurătorie asupra veniturilor salariale ale inculpatului A___ A____, în vederea garantării executării cheltuielilor judiciare ce vor fi stabilite în sarcina inculpatului, la finalul judecății.

VIII. În temeiul art. 274 alin. 1 din Codul de procedură penală, îl obligă pe condamnatul A___ A____ la plata sumei de 4.000 de lei către stat, cu titlu de cheltuieli judiciare aferente urmăririi penale (3.500 de lei) și judecății în primă instanță (500 de lei).

⁂

§ Cu drept de apel, în termen de 10 zile de la comunicarea hotărârii potrivit art. 488 alin. (1) din Codul de procedură penală; cererea de apel se depune la Tribunalul C________, conform art. 413 alin. (1) din Codul de procedură penală.

§ Pronunțată la data de 25.01.2022, prin punerea la dispoziție prin mijlocirea grefei, conform art. 405 alin. (1) din Codul de procedură penală.

Președinte, judecător Grefier